
RAPORT

Asupra propunerii legislative privind parteneriatul civil 

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond,  cu propunerea legislativă privind parteneriatul civil, transmis cu adresa nr. Pl-x 670  din 23 decembrie 2013 si înregistrat sub nr. 4C-11/1609 din data de 27 decembrie 2013
            Camera Deputaţilor este Cameră decizională, în conformitate cu dispoziţiile art.75 alin. (3) din Constituţia României, revizuită în 2003, precum şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare
 Senatul României, în calitate de primă Cameră sesizată, a respins propunerea legislativă în şedinţa din data de 17 decembrie 2013 
 Guvernul României, prin punctul său de vedere transmis Parlamentului României sub nr. 2034 din 31 octombrie 2013, nu susţine adoptarea acestei initiative  legislative..
 Comisia pentru sănătate şi familie a transmis, prin adresa nr.4c-8/20 din 11 februarie 2014, avizul nefavorabil.

Comisia pentru egalitatea de şanse pentru femei şi bărbaţi a transmis, prin adresa nr.37/119 din 4 februarie 2014, avizul nefavorabil
 Consiliul Legislativ a avizat favorabil propunerea legislativă, cu observaţii şi propuneri, conform avizului nr.1042 din data de 27 septemrbie 2013.
 Obiectul de reglementare al propunerii legislative este stabilirea regimului juridic al parteneriatului civil, urmărind conferirea unui caracter legal convieţuirii dintre două persoane, ca alternativă la căsătorie


 În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive, punctul de vedere al Guvernului, precum şi  avizul Consiliului Legislativ în şedinţa din 5 martie 2014. 

           La dezbateri au fost prezenţi 24 deputaţi, din  totalul de 25 membri ai Comisiei juridice, de disciplină şi imunităţi.

 În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, (1 vot împotrivă) să propună plenului Camerei Deputaţilor respingerea 
 propunerii legislative privind parteneriatul civil avănd in vedere următoarele aspecte:iniţiativa este in contradicţie cu art.258, 259, 271 şi 277 din Legea nr. 287/2009 privind Codul Civil, republicat cu modificările şi completările ulterioare. De altfel, legătura dintre cele două instituţii juridice, familia şi căsătoria, este statuată şi in art.48, in special in alin.1 , din Constituţia Romăniei, republicată ,conform caruia:,,Familia se întemeiază pe căsătoria liber consimţita intre soţi ,pe egalitatea acestora şi pe dreptul şi îndatorirea părinţilor de a asigura creşterea, educaţia şi instruirea copiilor’’
           Coaliţia pentru Familie şi Constituţie a transmis Comisiei Juridice un memoriu referitor la propunerea legislativă prin care solicită respingerea acesteia.
           Centru Euroregional pentru iniţiative publice a transmis Comisiei Juridice un memoriu prin care susţin adoptarea propunerii legislative.
          Centru Parteneriat pentru Egalitate a transmis Comisiei Juridice un memoriu prin care solicită adoptarea propunerii legislative.
În raport cu obiectul şi conţinutul reglementării, proiectul de lege face parte din categoria legilor ordinare.
                           VICEPREŞEDINTE,                                                  SECRETAR,

                           Ciprian Nicolae NICA                                   Theodor Cătălin NICOLESCU

     Consilier,

Denisa POPDAN

